|  |  |
| --- | --- |
| **Emne:** | **GENERALFORSAMLING**  **ÅLSGÅRDE-HELLEBÆK HAVBAD - ÅHH** |
| Dato: | 7. februar 2023 kl. 19.00 |
| Sted: | Bølgen |
| Referent: | Kristin Eliassen |
| Dagsorden | 1: Valg af dirigent  2: Valg af referent og stemmetæller  3: Bestyrelsens beretning ved formanden og efterfølgende godkendelse  4: Aflæggelse af regnskab for det forløbne regnskabsår (2022) med efterfølgende godkendelse  5: Budget og kontingent for det kommende år (2023) til godkendelse  6: Indkomne forslag, som skal være bestyrelsen i hænde 14 dage før generalforsamlingens dato.  7: Valg af formand og et bestyrelsesmedlem (lige år)  8: Valg af 3 bestyrelsesmedlemmer (ulige år)  9: Valg af 2 suppleanter  10: Valg af revisor (ulige år)  11. Valg af revisorsuppleant (lige år) – udskydes til 2024  12: Ændring af foreningens vedtægter og afstemning herom  13: Anvendelse af armbånd ved brug af sauna  14: Eventuelt |

|  |  |
| --- | --- |
| **Dagsordens-punkt** | **Referat** |
| 1 | Christian Hoffmann blev valgt som dirigent. Christian oplyste, at generalforsamlingen var lovlig indkaldt. |
| 2 | Kristin Eliassen blev valgt som referent.  Niels Jørgensen og Kristin Eliassen blev valgt som stemmetællere. |
| 3 | På vegne af Formand Maria Petersen fremlagde Næstformand Lene Hoffman beretning om foreningens aktiviteter m.v. i de forgangne år. Beretningen vedlægges referatet som bilag 1.  Kommentarer:  Der var efterfølgende en del spørgsmål til formandens beretning. Det blev hurtigt besluttet at alle punkter kunne tages op som eventuelt. |
| 4 | Regnskabet blev fremlagt af Jan Boss Henrichsen, kasserer i ÅHH.   1. ÅHH er nu gældfri, da lånet vi fik af Spar Nord allerede er indløst, Der er en god balance i økonomien, men vi vil blive ved med at søge fondsmidler til diverse forbedringer som gummimåtter, eventuel belægning foran, så der ikke kommer så meget sand og grus ind i saunaen, og eventuelt lys på broen ved mørketid. 2. Der var spørgsmål om gus aktiviteter. Dette er en aktivitet som eksterne aktører profiterer på. Bestyrelsen kunne berolige forsamlingen med, at der er udformet kontrakt vha. revisor hvor gusmestre selv er forpligtet til at opgive deres indtægter til skat. Der blev videre stillet spørgsmål ved rimeligheden af at have eksterne gusmestre. Dette blev besluttet diskuteres mere under eventuelt.   Regnskabet blev efterfølgende godkendt. |
| 5 | Budgettet blev fremlagt af Jan Boss Henrichsen, kasserer i ÅHH.   1. Der blev talt frem og tilbage om budgettet skulle vedtages, da nogle havde forslag. Disse forslag var dog ikke kommet inden for fristen og derfor ikke sat på dagsordenen som særskilt punkt. I år er der ikke mange midler at allokere. Det blev italesat, at fondsmidler skulle søges til gode ideer og store drømme, og at kontingent der dækker drift, vedligehold og uforudsete hændelser, skal være uændret.   Budgettet blev enstemmigt vedtaget. |
| 6 | Der var ikke indkommet forslag fra foreningens medlemmer indenfor fristen. |
| 7 | Valg af formand og næstformand var ikke til valg på årets generalforsamlingen, men der er et ønske fra Maria og Lene om, at de bytter plads, så Lene Hoffman bliver formand og Maria Petersen bliver næstformand.  Begge blev enstemmig bedt om at fortsætte i sine nye roller. |
| 8 | Valg af 3 bestyrelsesmedlemmer:  Eva Baré og Kristin Eliassen genopstiller,  Niels Jørgensen vil stille op.  Alle tre blev enstemmig genvalgt og valgt. |
| 9 | Valg af 2 suppleanter:  Philip Thonning Skou og Jan Boss Henriksen vælger at udgå fra bestyrelsen.  Der blev takket for indsatsen. Philip vil dog fortsætte som grillmester ved vore arrangementer.  Jan har haft en central rolle inden for medlemsadministration, økonomi og drift, og han vil støtte og hjælpe bestyrelsen med at overdrage hans arbejde til nye kræfter. Både Philip og Jan har gjort en uvurderlig indsats for foreningen.  Tanja Bosse Henriksen genopstiller som suppleant.  Jan Sandberg vil gerne stille op.  Begge to blev enstemmigt genvalgt og valgt. |
| 10 | Valg af revisor:  Sven Larsen stillede op som revisor.  Sven Larsen blev enstemmigt valgt som revisor. |
| 11 | Valg af revisorsuppleant (lige år) – udskydes til 2024. |
| 12 | Bestyrelsen fremlagde forslag til vedtægtsændringer jf. bilag 2. Forslagene blev drøftet, og der var ingen indsigelser til de foreslåede ændringer.   1. Den eneste ændring, der medførte kommentarer, var valg af formand og næstformand. Det blev besluttet, at den valgte bestyrelse skal konstituere bestyrelsen og vælge, hvem der skal være formand og næstformand. Disse poster skal ikke vælges på generalforsamlingen. Der skal fremover udelukkende vælges bestyrelsesmedlemmer på generalforsamlingen. |
| 13 | Anvendelse af armbånd ved brug af sauna.  Der skal bruges synlig chip ved brug af sauna, idet der er mistanke om, at der er flere der bruger sauna uden at være gæster eller medlem. |
| 14 | Eventuelt.  Der kom mange gode forslag, alle vil blive behandlet på bestyrelsesmøder og i diverse udvalg fremover. Her er essensen.   1. Der blev foreslået en ordning, hvor man kunne have saunaen mere åben. F.eks. vha. en knap, man kunne trykke, således at den hurtigt blev varmet op, hvis det var behov for det i perioder, hvor der ikke var så mange besøgende. 2. Der var meget tale om saunagus, og om vi skal have dette tilbud eller ej? Skal vi selv stå for gus og gøre det gratis for medlemmerne? Er der rimeligt, at ikke medlemmer må være med til gus? Hvordan har vi det med, at ÅHH lægger sauna til gus, men ingen indtægter, mens disse tilfalder gusmestrene? Hvor meget gus skal vi egentlig have? Nogle kan ikke få nok, andre syntes det der var er meget. Der blev foreslået en seddel på saunaen med oplysning om, når der er gus. Dette kan bestyrelsen dog ikke honorere, men bestyrelsen vil sørge for at hjemmesidens kalender hele tiden er opdateret. 3. Der blev foreslået et fællesarrangement for alle aktører på Langebro. 4. Nogle medlemmer vil gerne have det varmere i saunaen. De er glade for at den er skruet op for temperaturen, men vil gerne have det endnu varmere. Flertallet syntes det var varmt nok, men bestyrelsen vil se på muligheder for at tilgodese dette. Ellers er det vigtigt, at vi få lukket døren ind til saunaen. 5. Der er mange, der gerne vil have lys på Langebro. Enkelte syntes ikke dette er en god ide, da synet godt kan vænne sig til mørke. Hvis der bliver lys, bliver det under gelænderet, så det lyser nedad og med bevægelsessensor. Kystdirektoratet og Helsingør Havne skal uanset godkende dette. 6. Det er ellers besluttet, at alle der melder sig ind før 31/3 kan blive medlem. 7. Der er foreslået skohylde under bænken ude. 8. 1. trappe er foreløbig lukket af pga. reparation. Havnen er orienteret og har besigtiget omfanget, vi afventer retur og reparation. 9. En havde fået fjernet sit facebook opslag uden begrundelse. Indlægget var et spørgsmål til bestyrelsen. Kommunikationsgruppen vil se på vores kommunikation med omverdenen og sørge for, at alle medlemmer bliver hørt og talt ordentlig til. Bestyrelsen vil så henstille til det samme. Som udgangspunkt vil bestyrelsen helst have henvendelser på mail, fordi alle mails besvares, hvorimod det kan være uoverskueligt at finde alle spørgsmål i en lang tråd på Facebook. . 10. Placering af hjertestarter: er den hensigtsmæssig? Dette er ikke bestyrelsens beslutning, men vi går videre med sagen. 11. Nogle er generet af, at der tales meget… og meget højt samt om private ting i saunaen. Dette er ikke en stille sauna, men vi skal tage hensyn til vore omgivelser, så alle får en god oplevelse. Meget privat tale kan med fordel gøres andre steder. Hertil tilskyndes til, at man dæmper stemmen, når der er flere forskellige samtaler i rummet. Det er heller ikke altid sjovt at sidde “mellem” en samtale. I såfald kan man bytte plads eller vente. 12. Afslutningsvis kom der et kæmpe tak til bestyrelsen for det gode arbejde. |